AĠENDA

It-Tlieta, 30 ta' Ottubru, 2018 fis-6:00 p.m.

MISTOQSIJIET GĦAL TWEĠIBIET ORALI

L-ONOR.

JASON AZZOPARDI staqsa lill-

Ministru għall-Familja, Drittijiet tat-Tfal u Solidarjetà Soċjali

Jista' l-Ministru jgħid kemm kienet in-nefqa f'kull entità li għaliha hu responsabbli f'festini, parties, riċevimenti, ikliet u xiri ta' alkoħol u simili mill-2013, sena b'sena, sad-data li fiha tkun imwieġba din l-interpellanza?

L-ONOR.

JASON AZZOPARDI staqsa lill-

Ministru għall-Enerġija u Immaniġġar tal-Ilma

Jista' l-Ministru jgħid jekk l-inkjesta li l-Imħallef li d-dettalji dwaru qed jingħataw separatament intalab jagħmel fl-aħħar leġislatura dwar il-kwalità tal-fuel mixtri għall-power station ta' Delimara, hijiex lesta?

L-ONOR.

JASON AZZOPARDI staqsa lill-

Ministru għall-Ambjent, Żvilupp Sostenibbli u Tibdil fil-Klima

Jista' l-Ministru jgħid kemm-il environment inspector għandu l-Ministeru?

Xi kwalifiki għandhom?

L-ONOR.

JASON AZZOPARDI staqsa lill-

Ministru għat-Trasport, Infrastruttura u Proġetti Kapitali

Jista' l-Ministru jispjega kif il-Planning Authority din il-ġimgħa wettqet azzjoni ta' infurzar kontra tliet billboards b'messaġġi ta' Occupy Justice bl-iskuża li kienu llegali meta llum (20 ta' Frar 2018) fit-Times of Malta hemm storja li hawn iktar minn 100 billboard illegali u li ilhom hekk illegali, għal sentejn u iktar?

L-ONOR.

JASON AZZOPARDI staqsa lill-

Ministru għall-Finanzi

Jista' l-Ministru jwieġeb il-mistoqsija parlamentari 122 u ċjoè: B'referenza għar-risposta għall-mistoqsija parlamentari 122, jista' l-Ministru jgħid f'kull każ imsemmi kif l-ammont ġie varjat u b'kemm?

L-ONOR.

JASON AZZOPARDI staqsa lill-

Ministru għall-Intern u Sigurtà Nazzjonali

Jista' l-Ministru jikkonferma li sa Settembru 2018, se jinħatru numru kbir ta' Supretendenti fil-Korp tal-Pulizija?

Jekk iva, kemm se jinħatru?

L-ONOR.

IVAN BARTOLO staqsa lill-

Jista' l-Ministru jgħid fil-preżentkemm hemm priġunieri fil-Faċilità Korrettiva ta' Kordin li qed isegwu xi forma ta' studju akkademiku?

Jista' jgħid x'suġġetti qegħdin jistudjaw dawn il-priġunieri?

L-ONOR.

IVAN BARTOLO staqsa lill-

Deputat Prim Ministru u Ministru għas-Saħħa

Jista' d-Deputat Prim Ministru u Ministru għas-Saħħa jgħid meta se jitwaqqfu aktar Ċentri ta' Matul il-Jum għall-Persuni b'nuqqas ta' saħħa mentali u fejn sejrin jitwaqqfu dawn iċ-Ċentri u min se jkun responsabbli tat-tmexxija ta' dawn iċ-Ċentri?

L-ONOR.

IVAN BARTOLO staqsa lill-

Jista' d-Deputat Prim Ministru u Ministru għas-Saħħa jgħid jekk il-Ministeru tiegħu talabx għajnuna finanzjarja Ewropea għas-servizzi indirizzati lill-persuni b'nuqqas ta' saħħa mentali f'dawn l-aħħar ħames snin bħal ma għamlu l-Aġenzija Sapport tal-Ministeru tal-Familja?

L-ONOR.

IVAN BARTOLO staqsa lill-

Ministru għall-Affarijiet Ewropej u Ugwaljanza

B'referenza għar-risposta tal-mistoqsija parlamentari 6592, tista' l-Ministru tgħid jekk ġewx tradotti għall-Malti d-dokumenti Society's Concern u Who is Who?

Jekk iva, tista' l-Ministru tpoġġi kopja tagħhom fuq il-Mejda tal-Kamra?

L-ONOR.

IVAN BARTOLO staqsa lill-

Ministru għall-Familja, Drittijiet tat-Tfal u Solidarjetà Soċjali

Jista' l-Ministru jgħid għand min mar il-flat battal li d-dettalji dwaru qed jingħataw separatament?

Jista' jikkonferma, jekk il-flat marx għand membru tal-familja ta' xi ħadd li jgħix fl-istess blokk ta' flats?

L-ONOR.

IVAN BARTOLO staqsa lill-

Jista' d-Deputat Prim Ministru u Ministru għas-Saħħa jinvestiga l-każ tal-individwu li d-dettalji dwaru qed jingħataw separatament u jgħid jekk qattx saret operazzjoni ta' breast removal fl-Isptar Mater Dei?

Jekk ġieli saret, jista' jgħid kemm-il darba u għaliex it-talba tal-individwu qed tiġi rrifjutata?

L-ONOR.

CHRIS SAID staqsa lill-

Ministru għall-Edukazzjoni u Xogħol

Jista' l-Ministru jgħid min hu l-Kap Eżekuttiv tal-kumpanija Malta University Holdings Company?

Jista' jqiegħed fuq il-Mejda tal-Kamra kopja tal-Contracts of Service u Letter of Appointment tal-Kap Eżekuttiv tal-kumpanija Malta University Holding Company li hi l-id kummerċjali tal-Università ta' Malta?

L-ONOR.

CHRIS SAID staqsa lill-

Ministru għat-Trasport, Infrastruttura u Proġetti Kapitali

Jista' l-Ministru jgħid kemm intużaw flus tal-Unjoni Ewropea fuq toroq f'Għawdex sal-lum matul is-sena 2018 u jgħid liema toroq saru b'dawn il-fondi Ewropej mill-Ministeru tiegħu jew minn Transport Malta?

Jista' jgħid kemm-il triq saret f'Għawdex minn Infrastructure Malta matul is-sena 2018 u liema kienu dawn it-toroq?

Liema toroq f'Għawdex hemm ippjanati li jsiru minn Infrastructure Malta ġewwa Għawdex sal-aħħar tas-sena 2018?

L-ONOR.

CHRIS SAID staqsa lill-

Ministru għal Għawdex

Tista' l-Ministru tagħti breakdown ta' kif intefqu l-flus f'allowances u overtime fis-snin 2013, 2014, 2015 u 2016 fid-direttorati li jaqgħu fid-dekasteru tagħha, liema ammonti minfuqa huma kif jidhru hawn taħt u dan skont kif murija fl-estimi finanzjarji tas-snin imsemmija?

X'tip ta' allowances kienu, f'liema gradi u f'liema uffiċċji/sezzjonijiet jaħdmu dawk l-uffiċjali li tħallsu dawn l-allowances?

L-ONOR.

CHRIS SAID staqsa lill-

Ministru għall-Finanzi

Jista' l-Ministru jgħid, skont l-aħħar statistika li għandu, kemm hi l-paga medja f'Malta?

Jista' jgħid għall-istess perjodu kemm hi l-paga medja tal-ħaddiema li jaħdmu f'Għawdex?

Jekk hemm diskrepanza, jista' jgħid x'qed jagħmel il-Gvern biex din tiġi eleminata flok tiżdied?

L-ONOR.

CHRIS SAID staqsa lill-

Ministru għall-Finanzi

Jista' l-Ministru jgħid jekk il-wegħda tal-aħħar Baġit li kienet tgħid "Se nagħtu iktar inċentivi biex jinħolqu impjiegi ġodda mas-settur privat f'Għawdex billi għal kull impjegat li jiġi offrut kuntratt ta' tliet snin jew iżjed, tingħata rifużjoni ta' 30% tal-paga medja ta' impjegat sa massimu ta' €6,000", ġietx imwettqa?

Jekk iva, meta daħlet fis-seħħ?

Kemm ibbenifikaw minn din l-miżura u kemm ħareġ flus sal-lum fuq din il-miżura l-Gvern?

L-ONOR.

CHRIS SAID staqsa lill-

Ministru għat-Turiżmu

Jista' l-Ministru jgħid jekk il-miżura li tħabbret fil-Baġit għas-sena 2018 u li kienet tgħid "Se nkunu qegħdin nallokaw fondi biex tinħoloq skema speċifika biex imprendituri Għawdxin li joperaw fis-settur tat-turiżmu, itejbu l-livell tal-istabbilimenti turistiċi", ġietx imwettqa?

Jekk iva, meta daħlet fis-seħħ?

Kemm-il operatur f'Għawdex ibbenfika minn dawn il-fondi?

Kemm kien l-ammont totali f'għajnuna lill-imprendituri Għawdxin taħt din l-iskema?

L-ONOR.

KAROL AQUILINA staqsa lill-

Jista' l-Prim Ministru jgħid kemm-il laqgħa saret tal-Bord tad-Diretturi tal-Aġenzija dwar Visa u Residenza f'Malta mis-sena 2017 sad-data li tiġi mwieġba din il-mistoqsija parlamentari?

Jista' l-Prim Ministru jagħti d-dati ta' meta saret kull laqgħa u jindika l-membri tal-Bord tad-Diretturi li kienu preżenti u/jew assenti għal kull waħda mil-laqgħat?

L-ONOR.

KAROL AQUILINA staqsa lill-

Jista' l-Prim Ministru jgħid liema mill-membri tal-Bord tad-Diretturi tal-Aġenzija dwar Visa u Residenza f'Malta huma nvoluti fit-tmexxija tal-istess Aġenzija?

Jista' jgħid x'inhu l-involviment tagħhom fit-tmexxija tal-istess Aġenzija?

L-ONOR.

KAROL AQUILINA staqsa lill-

Jista' l-Prim Ministru jgħid x'rimunerazzjoni jirċievu l-membri tal-Bord tad-Diretturi tal-Aġenzija dwar Visa u Residenza f'Malta?

L-ONOR.

THERESE COMODINI CACHIA staqsiet lill-

Ministru għall-Ġustizzja, Kultura u Gvern Lokali

Jista' l-Ministru jgħid min ippropona l-proġett 'Kif Jgħid il-Malti", jekk kienx hemm sejħa għall-proposti u għall-proġetti b'din it-tema, min ingħata l-inkarigu sabiex iwettaq dan il-proġett, min kienu l-artisti involuti f'dan il-proġett u kemm sewa dan il-proġett?

L-ONOR.

THERESE COMODINI CACHIA staqsiet lill-

Filwaqt li l-Ministrugħall-Ġustizzja, Kultura u Gvern Lokali f'Mistoqsija Parlamentari 1848 kien indika li l-proġett MUZA ta' Heritage Malta kellu jiġi inawgurat f'Marzu 2018, u billi tali proġett għadu ma tlestix, jista' l-Ministru jgħid meta se tkun miftuħa din il-binja?

L-ONOR.

THERESE COMODINI CACHIA staqsiet lill-

Jista' l-Ministru jgħid jekk il-bini tal-MUZA huwiex se jkun lest sabiex jospita l-konferenza annwali tan-Network of European Museum Organisations nhar il-15 ta'Novembru 2018?

Jista' jgħid jekk u kemm-il esibizzjoni u liema huma dawk l-esibizzjonijiet li bihom se jiftaħ MUZA?

L-ONOR.

THERESE COMODINI CACHIA staqsiet lill-

Jista' l-Ministru jgħid jekk l-enerġija elettrika kollha meħtieġa fil-binja tal-MUZA hijiex se tkun greenpowered u jekk dan hux mill-bidu tal-ftuħ tal-MUZA?

L-ONOR.

THERESE COMODINI CACHIA staqsiet lill-

Jista' l-Ministru jgħid jekk u kemm-il esibizzjoni u liema huma dawk l-esibizzjonijiet li bihom se jiftaħ MUZA?

L-ONOR.

Ministru għall-Affarijiet Barranin u Promozzjoni tal-Kummerċ

Jista' l-Ministru jinforma lill-Kamra jekk il-persuni li għaddew mill-aħħar eżami għal Second Secretaries, ġewx kollha ingaġġati u jekk le għalfejn?

Jista' jgħid jekk hemmx il-ħsieb li jkun hemm sejħa oħra tul din is-sena?

L-ONOR.

Jista' l-Ministru jinforma lill-Kamra kemm kien hemm persuni li applikaw għall-pożizzjoni ta' Post of Senior Manager (People Management) u f'liema stadju tinsab din is-sejħa?

L-ONOR.

KAROL AQUILINA staqsa lill-

Ministru għall-Edukazzjoni u Xogħol

Jista' l-Ministru jgħid kemm huwa n-numru ta' studenti li minkejja li l-ġenituri tagħhom applikaw għat-trasport tal-iskola b'xejn, għadhom mingħajr servizz ta' trasport minn u/jew lejn l-iskola tagħhom, fid-data li tiġi mwieġba din il-mistoqsija parlamentari?

Jista' jgħid ukoll mil-liema lokalità huma l-istudenti, l-età tagħhom u f'liema skejjel jattendu?

Jista' jagħti data definittiva meta dawn l-istudenti se jingħataw trasport tal-iskola b'xejn?

L-ONOR.

KAROL AQUILINA staqsa lill-

Ministru għat-Trasport, Infrastruttura u Proġetti Kapitali

Jista' l-Ministru jgħid x'proprjetajiet għandu l-Gvern fil-Belt tal-Imdina mingħajr ma jindika l-isem u d-dettalji personali tal-persuni li għandhom il-pussess tal-imsemmija proprjetà?

Jista' jgħid f'liema triq jinsabu dawn il-proprjetajiet, x'inhu l-użu ta' kull proprjetà, jekk humiex mogħtija b'enfitewsi, b'kirja b'encroachment, b'tolleranza jew b'titolu prekarju lil terzi u kemm huwa l-ammont ta' ċens, kirja jew xort'oħra li jitħallas lill-Gvern kull sena?

L-ONOR.

KAROL AQUILINA staqsa lill-

B'referenza għat-tweġiba mogħtija għall-mistoqsija parlamentari 7048, jista' l-Ministru jgħid f'liema port Malti daħal kull wieħed mill-bastimenti Ċiniżi msemmija fl-istess tweġiba?

L-ONOR.

GODFREY FARRUGIA staqsa lill-

Jista' l-Ministru jgħid x'qed isir biex hekk kif tiġi skavata l-ħamrija minn sit mogħti għall-bini, din titħares u tintefa' f'postijiet ta' ħażna jew fuq art qasbija?

Kemm inqabdu kuntratturi jarmu ħamrija flimkien ma' skart tal-kostruzzjoni fis-sena 2017 u fis-sena 2018 sa Settembru?

L-ONOR.

GODFREY FARRUGIA staqsa lill-

Ministru għall-Ambjent, Żvilupp Sostenibbli u Tibdil fil-Klima

Jista' l-Ministru jgħid liema hu d-dipartiment li jieħu ħsieb li l-ħamrija li tiġi skavata minħabba bini, tintefa' f'postijiet ta' ħażna?

Kemm-il tunnellata ħamrija ntefgħet fuq raba' qasbija?

L-ONOR.

GODFREY FARRUGIA staqsa lill-

Deputat Prim Ministru u Ministru għas-Saħħa

Jista' d-Deputat Prim Ministru u Ministru għas-Saħħa jgħid x'inhi l-iskeda ta' kif qed jitqassmu l-magni taz-zokkor lill-persuni li huma dijabetiċi biex huma stess jiċċekkjaw iz-zokkor, lokalità waħda wara l-oħra?

L-ONOR.

GODFREY FARRUGIA staqsa lill-

Peress li għal diversi drabi r-rimi ta' skart ta' kostruzzjoni, u possibbilment anke ħamrija, qed kontinwament jintrema+ f'barriera li qiegħda bejn il-Qrendi u l-Imqabba fl-inħawi ta' Misraħ is-Sinjura u tal-Għariex, u peress li l-barriera li r-ritratt tagħha qed jingħata separatament ilha ferm li mtliet u faret tant bit-terrapin li ħasret id-dehra tal-madwar, jista' l-Ministru jgħid x'permessi għandha l-barriera biex dan isir?

Jekk ma hemmx permessi, x'enforcements ħarġu mill-Awtorità għall-Ippjanar u meta?

Kemm hu l-caping tal-multa jekk ħareġ l-enforcement?

Il-multa tħallset?

X'se jsir biex is-sit tal-barriera jirritorna għal-livelli aċċettabbli ta' rimi?

L-ONOR.

GODFREY FARRUGIA staqsa lill-

Peress li hu nnotat li art pubblika quddiem il-lukanda Riviera fil-Marfa, ġiet meħuda, billi tneħħa t-tarmak tat-triq u tqiegħdet art imħaġra, jista' l-Ministru jgħid x'permess ingħata mill-Awtorità tal-Artijiet biex sar hekk?

X'kien l-akkwist tal-poplu Malti?

L-ONOR.

CLAYTON BARTOLO staqsa lill-

Ministru għall-Intern u Sigurtà Nazzjonali

Jista' l-Ministru jgħid kemm hi l-ispiża tal-pulizija fuq l-investigazzjoni tal-qtil brutali tal-persuna li d-dettalji dwarha qed jingħataw separatament, mid-data tad-delitt tagħha fis-16 t'Ottubru 2017 sal-ġurnata li fiha tkun imwieġba din il-mistoqsija?

Jekk hu possibbli, jista' jagħti d-dettalji ta' fiex kienet tikkonsisti din l-ispiża, maqsuma sena b'sena?

L-ONOR.

CLAYTON BARTOLO staqsa lill-

Jista' l-Ministru jgħid kemm hi l-ispiża tal-pulizija fuq l-investigazzjoni tal-qtil brutali tal-individwu li d-dettalji dwaru qed jingħataw separatament, mid-data tad-delitt tiegħu fil-5 ta' Diċembru 1986 sal-ġurnata li fiha tkun imwieġba din il-mistoqsija?

Jekk hu possibbli jista' jagħti d-dettalji ta' fiex kienet tikkonsisti din l-ispiża, maqsuma sena b'sena?

L-ONOR.

CLAYTON BARTOLO staqsa lill-

Jista' l-Ministru jgħid kemm hi l-ispiża tal-pulizija fuq l-investigazzjoni tal-qtil brutali tal-persuna li d-dettalji dwarha qed jingħataw separatament, mid-data tad-delitt tagħha fit-28 ta' Diċembru 1977 sal-ġurnata li fiha tkun imwieġba din il-mistoqsija?

Jekk hu possibbli jista' jagħti d-dettalji ta' fiex kienet tikkonsisti din l-ispiża, maqsuma sena b'sena.

L-ONOR.

CLAYTON BARTOLO staqsa lill-

Jista' l-Ministru jara li kuljum jattendi pulizija ħdejn id-daħla tal-Iskola Primarja tal-Mellieħa fi Triq il-Mitħna l-Ġdida u dan sabiex ikun jista' jikkontrolla t-traffiku u jenforza r-regolamenti tat-traffiku fis-seħħ fil-ħinijiet tad-dħul u l-ħruġ tat-tfal mill-istess iskola, hekk kif indikat b'diversi tabelli f'din l-istess triq?

L-ONOR.

CLAYTON BARTOLO staqsa lill-

Ministru għall-Ġustizzja, Kultura u Gvern Lokali

Jista' l-Ministru jgħid kemm hi l-ispiża tal-pulizija fuq l-investigazzjoni tal-qtil brutali tal-persuna li d-dettalji dwarha qed jingħataw separatament, mid-data tad-delitt taghħa fis-16 t'Ottubru 2017 sal-ġurnata li fiha tkun imwieġba din il-mistoqsija?

L-ONOR.

CLAYTON BARTOLO staqsa lill-

L-ONOR.

MARIO GALEA staqsa lill-

Deputat Prim Ministru u Ministru għas-Saħħa

Jista' d-Deputat Prim Ministru u Ministru għas-Saħħa ġentilment jgħid x'ħinjiet jiftaħ iċ-Ċentru tas-Saħħa ta' Ħal Kirkop?

X'ħinijiet ikun hemm tabib?

X'ħinijiet ikun hemm nurse?

L-ONOR.

MARIO GALEA staqsa lill-

Jista' d-Deputat Prim Ministru u Ministru għas-Saħħa jgħid minn meta beda jopera ċ-Ċentru tas-Saħħa ta' Ħal Kirkop?

Kemm attendew pazjenti s'issa?

L-ONOR.

RYAN CALLUS staqsa lill-

Ministru għall-Edukazzjoni u Xogħol

Jista' l-Ministru jara għalfejn fl-iskola sekondarja Verdala tal-Kulleġġ Santa Margerita f'Bormla fil-ħin ta' wara l-iskola fl-użu tat-trakka u l-grawd tal-futbol, filwaqt li jeżistu changing rooms, mhemmx aċċessibilità għal toilets?

L-ONOR.

CLAUDETTE BUTTIGIEG staqsiet lill-

Jista' l-Ministru jgħid x'azzjoni ħa jew beħsiebu jieħu fid-dawl tas-sentenza mogħtija mill-Qorti Kostituzzjonali nhar is-26 ta' Jannar 2018 fil-kawża li d-dettalji dwarha qed jingħataw separatament u li kopja tagħha ġiet impoġġija fuq il-Mejda tal-Kamra u li permezz tagħha ġie ddikjarat li l-proviso tal-artikolu 28(1)(c)(i) tal-Att dwar il-Professjoni Nutarili u Arkivji Nutarili (Kap. 55 tal-Liġijiet ta' Malta) hi nkonsistenti mad-dritt fundamentali taħt l-Artikolu 45 tal-Kostituzzjoni ta' Malta u l-Artikoli 8 u 14 tal-Konvenzjoni Ewropea għall-Protezzjoni tad-Drittijiet tal-Bniedem?

L-ONOR.

CLAUDETTE BUTTIGIEG staqsiet lill-

Jista' l-Ministru jgħid kemm hemm każijiet:

b) ċivili

fil-Qorti ta' Malta li ilhom għaddejjin għal aktar minn ħames snin?

Jista' jagħti din l-informazzjoni f'statistika separata sad-data li tiġi mwieġba din il-mistoqsija parlamentari?

L-ONOR.

CLAUDETTE BUTTIGIEG staqsiet lill-

b) ċivili

fil-Qorti ta' Malta li ilhom għaddejjin għal aktar minn għaxar snin?

L-ONOR.

CLAUDETTE BUTTIGIEG staqsiet lill-

b) ċivili

fil-Qorti ta' Għawdex li ilhom għaddejjin għal aktar minn ħames snin?

L-ONOR.

CLAUDETTE BUTTIGIEG staqsiet lill-

b) ċivili

fil-Qorti ta' Għawdex li ilhom għaddejjin għal aktar minn għaxar snin?

L-ONOR.

CLAUDETTE BUTTIGIEG staqsiet lill-

Jista' l-Ministru jgħid, globalment, kemm hemm każijiet fil-Qrati ta' Malta u Għawdex li ilhom pendenti għal aktar minn 450 jum?

L-ONOR.

THERESE COMODINI CACHIA staqsiet lill-

Jista' l-Ministru jindika meta beda jitħaddem il-Fond Nazzjonali għall-Eċċellenza mmexxi mill-Kunsill Malti għall-Arti?

Kemm-il artist jew professjonist irċieva għotjiet minn dan il-fond għal kull sena li ilu jopera dan il-fond u x'kienu l-proġetti li ġew megħjuna b'dan il-fond?

ORDNIJIET TAL-ĠURNATA

Mozzjoni biex il-Kamra tmur f'Kumitat ta' Provvista għall-konsiderazzjoni tal-Estimi Ġenerali ta' Spiża għas-sena 2019 (It-Tieni Jum Imħolli kollu għall-Gvern).

(Skont il-Mozzjoni ta' Proċedura Nru 181 tas-17 ta' Ottubru 2018)

Mozzjoni tal-Oppożizzjoni dwar l-Avviż Legali Nru 296 tal-2018 dwar ir-Regolamenti dwar l-Abbandun, ir-Rimi u t-Tneħħija ta' Skart fit-Toroq u f'Postijiet jew Żoni Pubbliċi - Votazzjoni.

MOZZJONIJIET

ID-DEPUTAT PRIM MINISTRU U MINISTRU GĦAS-SAĦĦA, L-ONOR.

CHRIS FEARNE, jipproponi:

Billi l-Artikolu 4 tal-Att dwar Standards fil-Ħajja Pubblika (Kap. 570) jipprovdi li għandu jinħatar Kummissarju għall-iStandards fil-Ħajja Pubblika li jinħatar mill-President ta' Malta li jaġixxi skont riżoluzzjoni tal-Kamra tad-Deputati li tgħaddi bis-saħħa tal-voti ta' mhux anqas minn żewġ terzi tal-membri kollha li hemm fil-Kamra;

Billi Dr George Hyzler għandu 1-kwalifiki biex jinħatar bħala Kummissarju għall-iStandards fil-Ħajja Pubblika;

Din il-Kamra tirriżolvi li titlob lill-President ta' Malta biex, skont l-Artikolu 4 tal-Att dwar Standards fil-Ħajja Pubblika (Kap. 570), taħtar lill-imsemmi Dr George Hyzler bħala Kummissarju għall-iStandards fil-Ħajja Pubblika.

Illi wara li l-Kumitat Permanenti dwar ix-Xogħol tal-Kamra ra l-Ombudsplan ippreżentat mill-Ombudsman għas-sena 2019 li kopja tiegħu tpoġġiet fuq il-Mejda tal-Kamra fis-seduta 138 tal-1 ta' Ottubru 2018;

Wara li sema' l-ispjegazzjonijiet mogħtija mill-Ombudsman personalment fuq il-kummenti kollha li sarulu fil-laqgħa tal-istess Kumitat li saret fis-17 ta' Ottubru 2018;

Wara li t-traskrizzjoni ta' din il-laqgħa ġiet ċirkolata lill-Membri tal-Kamra tad-Deputati; u

Wara r-rakkomandazzjoni li saret mill-Kumitat Permanenti dwar ix-Xogħol tal-Kamra;

Il-Kamra tad-Deputati tapprova l-Ombudsplan kif ippreżentat.

29 ta' Ottubru 2018 SKRIVAN TAL-KAMRA

Skont ftehim milħuq din is-seduta se tixxandar b'mod dirett fuq it-televiżjoni mill-PBS u se tixxandar ukoll bil-lingwa tas-sinjali għal persuni neqsin mis-smigħ.

KUMITATI TAL-KAMRA

KUMITAT PERMANENTI DWAR IL-KONTIJIET PUBBLIĊI

Il-Kumitat dwar il-Kontijiet Pubbliċi se jiltaqa' nhar l-Erbgħa, 31 ta' Ottubru, 2018 fis-2:30 pm fil-Kamra tal-Kumitati fil-Parlament b'din l-aġenda:-

Konferma tal-Minuti; u

LAQGĦA KONĠUNTA

KUMITAT PEMANENTI DWAR L-AFFARIJIET BARRANIN U EWROPE,

KUMITAT PERMANENTI DWAR IL-KONTIJIET PUBBLIĊI U

KUMITAT PERMANENTI DWAR L-AFFARIJIET EKONOMIĊI U FINANZJARJI

Il-Kumitat Permanenti dwar l-Affarijiet Barranin u Ewropej, il-Kumitat Permanenti dwar il-Kontijiet Pubbliċi u l-Kumitat Permanenti dwar l-Affarijiet Ekonomiċi u Finanzjarji se jiltaqgħu nhar it-Tlieta, 6 ta' Novembru 2018 fl-4.30 pm fil-Kamra tal-Kumitati fil-Parlament il-Belt b'din l-aġenda:

Preżentazzjoni mis-Sur Leo Brincat, Membru tal-Qorti Ewropea tal-Awdituri, dwar ir-Rapport Annwali u r-Rapport fuq l-Attivitajiet tal-Qorti Ewropea tal-Awdituri għas-sena 2017, u l-Landscape Review: Putting EU Law into practice.

KUMITAT PERMANENTI DWAR L-AMBJENT U L-IPPJANAR TAL-IŻVILUPP

Il-Kumitat Permanenti dwar l-Ambjent u l-Ippjanar tal-Iżvilupp se jiltaqa' nhar l-Erbgħa, 7 ta' Novembru 2018 fl-4:30 pm fil-Kamra tal-Kumitati fil-Parlament b'din l-aġenda:-

Konferma tal-Minuti; u

Diskussjoni ġenerali dwar ir-Rapport maħruġ mill-Awtorità tal-Ambjent u r-Riżorsi intitolat "State of the Environment Report 2018"

KUMITAT GĦALL-KONSIDERAZZJONI TA' ABBOZZI TA' LIĠI

Abbozz Nru 47 – Abbozz ta' Liġi li jemenda l-Kodiċi Ċivili u l-Kodiċi Kriminali – Onor. Claudio Grech.

Abbozz Nru 52 - Abbozz ta' Liġi dwar is-Servizzi ta' Impjieg u Taħriġ – Ministru għall-Edukazzjoni u x-Xogħol.

Abbozz Nru 49 - Abbozz ta' Liġi li jemenda l-Att dwar Awtorità għas-Servizzi Finanzjarji ta' Malta (Emenda Nru 2) – Tieni Qari (Kont.) - Segretarju Parlamentari għas-Servizzi Finanzjarji, Ekonomija Diġitali u Innovazzjoni.

Abbozz Nru 50 - Abbozz ta' Liġi li jemenda l-Att dwar is-Swieq Finanzjarji – Tieni Qari - Segretarju Parlamentari għas-Servizzi Finanzjarji, Ekonomija Diġitali u Innovazzjoni.

Abbozz Nru 5 - Abbozz ta' Liġi biex jemenda Diversi Liġijiet (Riforma dwar il-Pensjonijiet) - Ministru għall-Ekonomija, Investiment u Negozji Żgħar.

29 ta' Ottubru 2018 SKRIVAN TAL-KAMRA